wannaphong/clean_thaiwikipedia huggingface dataset:
# เซเรนา อาร์มสตรอง-โจนส์, เคาน์เตสแห่งสโนว์ดอน
เลดีเซเรนา อัลเลย์เน อาร์มสตรอง-โจนส์, เคานท์เตสแห่งสโนว์ดอน  (เกิด 1 มีนาคม พ.ศ. 2513) เป็นสมาชิกราชวงศ์วินด์เซอร์ โดยการสมรสกับเดวิด อาร์มสตรอง-โจนส์, ไวเคานต์ลินลีย์ พระโอรสในเจ้าหญิงมาร์กาเรต เคาน์เตสแห่งสโนว์ดอน กับอันโทนี อาร์มสตรอง-โจนส์, เอิร์ลที่ 1 แห่งสโนว์ดอน เธอมีลำดับโปเจียมพระราชวงศ์ฝ่ายใน ลำดับที่ 13

 การหย่าร้าง 
สำนักพระราชวังอังกฤษได้ออกแถลงการณ์เรื่องเดวิด อาร์มสตรอง-โจนส์ เอิร์ลที่ 2 แห่งสโนว์ดอน เตรียมหย่ากับเซเรนา อาร์มสตรอง-โจนส์ เคาน์เตสแห่งสโนว์ดอน หลังจากใช้ชีวิตคู่มากว่า 26 ปี เป็นการประกาศเพียงไม่ถึงสัปดาห์ หลังจากการประกาศแยกทางของปีเตอร์ ฟิลลิปส์ พระโอรสในเจ้าหญิงแอนน์ พระราชกุมารี กับออทัมน์ ฟิลลิปส์ ชายา

โดยตัวแทนของครอบครัวสโนว์ดอนกล่าวว่า "เอิร์ลและเคานต์เตสแห่งสโนว์ดอน ตกลงฉันมิตรที่จะให้ชีวิตสมรสนำมาซึ่งจุดสิ้นสุดตรงนี้ นำไปสู่การหย่า และขอให้สื่อมวลชนเคารพความเป็นส่วนตัวทั้งของตนและของครอบครัวด้วย"

เดวิด อาร์มสตรอง-โจนส์ เป็นพระโอรสในเจ้าหญิงมาร์กาเรต กับอดีตพระสวามี แอนโทนี่ อาร์มสตรอง-โจนส์ และเป็นพระภาคิไนยในสมเด็จพระราชินีนาถ สมรสกับเซเรนา สแตนโฮป เมื่อวันที่ 8 ตุลาคม พ.ศ. 2536 มีโอรส 1 คน และธิดา 1 คน ปัจจุบันอยู่ในลำดับที่ 21 ของการสืบราชสันตติวงศ์ อีกทั้งเป็นเจ้าของกิจการเครื่องเรือนและของตกแต่งบ้าน
# คลีโอพัตราที่ 1
คลีโอพัตราที่ 1 ไซรา   เป็นเจ้าหญิงแห่งจักรวรรดิเซลูซิดโดยการอภิเษกสมรส และเป็นสมเด็จพระราชินีแห่งอียิปต์โบราณ จากราชวงศ์ทอเลมี พระนางทรงอภิเษกสมรสกับทอเลมีที่ 5 กษัตริย์แห่งอียิปต์ เมื่อพระราชสวามีสวรรคตพระนางก็ทรงปกครองอียิปต์ผ่านทางทอเลมีที่ 6 พระโอรส ซึ่งเป็นกษัตริย์องค์ต่อมา พระนางทรงปกครองอียิปต์จวบจนกระทั่งพระนางสวรรคต
# เลดีซาราห์ แชตโท
เลดีซาราห์ ฟรานเซส เอลิซาเบธ แชตโท  พระธิดาคนเล็กในเจ้าหญิงมาร์กาเรต เคาน์เตสแห่งสโนว์ดอน กับ แอนโทนี อาร์มสตรอง-โจนส์ เอิร์ลที่ 1 แห่งสโนว์ดอน เกิดเมื่อวันที่  1 พฤษภาคม พ.ศ. 2507 เธอเป็นพระราชนัดดาในสมเด็จพระเจ้าจอร์จที่ 6 แห่งสหราชอาณาจักร เป็นพระภาคิไนยคนเล็กใน สมเด็จพระราชินีนาถเอลิซาเบธที่ 2 แห่งสหราชอาณาจักร และอยู่ในลำดับโปเจียมพระราชวงศ์ฝ่ายในเป็นคนที่ 14 ทั้งนี้เธออยู่ในอันดับที่ 28 ในการสืบราชบัลลังก์ ทั้งนี้เธอยังเป็นพระมารดาทูลหัวให้กับ เจ้าชายเฮนรี ดยุกแห่งซัสเซกซ์ เลดีโรส กิลแมน และ เลดีลูอีส วินด์เซอร์ 

เลดีซาราห์ เกิดเมื่อวันที่ 1 พฤษภาคม พ.ศ. 2507 ที่ พระราชวังเคนซิงตัน ใน ลอนดอน เป็นพระธิดาคนเล็กในเจ้าหญิงมาร์กาเรต เคาน์เตสแห่งสโนว์ดอน กับ แอนโทนี อาร์มสตรอง-โจนส์ เอิร์ลที่ 1 แห่งสโนว์ดอน เธอรับบัพติศมาในโบสถ์ส่วนตัวที่ พระราชวังบักกิงแฮม เมื่อวันที่ 13 กรกฎาคม พ.ศ. 2507 เลดีซาราห์และเดวิด พี่ชายของเธอ ซึ่งขณะนั้นเป็นไวเคานต์ลินลีย์ เติบโตในเรือนเพาะชำของ พระราชวังเคนซิงตัน อพาร์ทเมนท์ พวกเขาได้รับการเลี้ยงดูโดยมีพี่เลี้ยงเด็กชื่อเวโรนา ซัมเนอร์ การอภิเษกสมรสของพระมารดาและบิดา เป็นไปอย่างไม่แน่นอน ทั้งคู่แยกทางกันอย่างเป็นทางการเมื่อซาราห์อายุ 12 ปี และหย่ากันเมื่ออายุ 14 ปี เธอกับพี่ชายของเธอใช้เวลาช่วงสุดสัปดาห์ที่ Nymans หรือ Royal Lodge เลดีซาราห์เป็นเพื่อนเจ้าสาวในงานแต่งงานของลูกพี่ลูกน้องของเธอ เจ้าฟ้าชายชาลส์ และ เลดีไดอานา เธอเดินทางร่วมกับพระมารดาและพี่ชายของเธอในการเยือนจีนและฮ่องกงอย่างเป็นทางการในเดือนพฤษภาคม พ.ศ. 2530

เธอเข้าเรียนที่โรงเรียน Bedales ซึ่งเธอเหลือเพียง A ระดับเดียวในสาขาศิลปะ เธอลงทะเบียนเรียนที่ โรงเรียนศิลปะแคมเบอร์เวลล์ เธอยังเรียนศิลปะที่ Royal Academy Schools ด้วย จากนั้นเธอก็ใช้เวลาสองปีในอินเดีย กับพ่อของเธอ ซึ่งเขาทำงานให้กับการถ่ายภาพการผลิต A Passage to India โดยเป็นเด็กฝึกงานโดยช่วยเหลือแผนกตู้เสื้อผ้าและศึกษาการปิดทองไม้ภายใต้ โทมัส มัสเซลล์ ลูกพี่ลูกน้องของบิดาของเธอ เมื่อกลับมาอังกฤษ เธอลงทะเบียนเรียนหลักสูตรสองปีด้านการออกแบบสิ่งทอและผ้าที่ Middlesex Polytechnic (ต่อมาเปลี่ยนชื่อเป็น Middlesex University)
# เหตุการณ์โจมตีเรือประมงไต้หวันโดยหน่วยยามฝั่งฟิลิปปินส์
เหตุการณ์โจมตีเรือประมงไต้หวันโดยหน่วยยามฝั่งฟิลิปปินส์ หรือเป็นที่รู้จักคือเหตุการณ์การโจมตีเรือกวังต้าซิ่งหมายเลขที่ 28廣大興事件 菲願與我聯合調查เมื่อวันที่ 9 พฤษภาคม พ.ศ. 2556 ณ ช่องแคบบาลินตัง ซึ่งเป็นเขตเศรษฐกิจทับซ้อนระหว่างสองประเทศ โดยเรือหน่วยยามฝั่งฟิลิปปินส์ (รหัสเรือ MCS-3001)
何時知菲公務船開槍？國防部5點半　外交部7、8點 蘋果日報 [2013.5.13]ได้ยิงโจมตีเรือประมงสัญชาติไต้หวัน (เรือกวังต้าหมิงหมายเลขที่ 28) จนทำให้ชาวประมงชื่อหง สวือเฉิงเสียชีวิต

ท้าวความ
เนื่องจากช่องแคบปาซวื่อเป็นน่านน้ำร่วมระหว่างไต้หวันกับฟิลิปปินส์และเป็นแหล่งจับปลาทูน่าขนาดใหญ่ โดยแต่เดิมการประมงส่วนใหญ่นั้นเป็นของไต้หวัน จนกระทั่งปีล่าสุดชาวฟิลิปปินส์ก็ได้มีการทำประมงด้วยรัฐบาลของฟิลิปปินส์จึงได้เริ่มทำการจับกุมเรือไต้หวันที่เข้ามาละเมิดอาณาเขต

ทั้งที่น่านน้ำนี้เป็นน่านน้ำร่วมระหว่างสองประเทศและอีกทั้งกรณีพิพาททางทะเลระหว่างสองประเทศก็มีอยู่ตลอด แต่รัฐบาลฟิลิปปินส์ก็มีนโยบายมีจีนประเทศเดียวนั่นคือจีนแผ่นดินใหญ่ ไม่ใช่ไตัหวัน จึงทำให้การเจรจาตกลงระหว่างประเทศไม่เป็นรูปเป็นร่าง礙於「一中」 台菲漁業談判受阻多年, 聯合新聞網 2013/05/12

ผลลัพธ์
thumb|right|250px|แผนผังเรือกวังต้าซิ่งหมายเลขที่ 28 จากมุมมองด้านบน
thumb|right|250px|แผนผังเรือกวังต้าซิ่งหมายเลขที่ 28 จากมุมมองด้านหลัง
เมื่อวันที่ 9 พฤษภาคม พ.ศ. 2556 เวลาห้านาฬิกาตามเวลาท้องถิ่นเรือประมงกวังต้าซิ่งหมายเลขที่ 28 ได้เข้ามาจับปลาอยู่ในช่องแคบปาซวื่อ (19.83 เหนือ, 123.4 ตะวันออก) และเวลาเก้านาฬิกาสี่สิบห้านาที (19.96 เหนือ, 122.96 ตะวันออก) ได้ถูกโจมตีโดยปืนกลจากเรือลาดตระเวนของฟิลิปปินส์จนกระทั่งนายหง สวือเฉิงถูกยิงเสียชวิต และเวลาบ่ายโมงสี่นาทีเรือลาดตระเวนไต้หวันได้รับรายงานว่าเรือประมงดังกล่าวอยู่ที่ตำแหน่ง (20.12 เหนือ, 123.02 ตะวันออก) โดยรัฐบาลฟิลิปปินส์ได้ประกาศจากบาลินตังว่าบริเวณนี้อยู่ในอาณัติของฟิลิปปินส์ ณ ขณะนั้นเรือลาดตระเวนไต้หวันพบเรือสองลำซึ่งเรือลาดตระเวนของฟิลิปปินส์กำลังพุ่งเข้าไปชนกับเรือประมงดังกล่าวพร้อมกับกำลังยิงสวนมาที่เรือลาดตระเวนของไต้หวัน ซึ่งไม่ทราบสาเหตุการยิงและกล่าวว่าในระยะ 164 ไมล์ทะเลจากอีลูนบีทางตะวันออกเฉียงใต้เป็นน่านน้ำของไต้หวัน โดยรัฐบาลฟิลิปปินส์เองก็ไม่ทราบสาเหตุถึงการยิงโจมตี และยอมรับว่าเจ้าหน้าที่ทำผิดกฎหมายและเป็นการคุกคามเรือจากไต้หวัน ทางเรือลาดตระเวนไต้หวันได้ประกาศว่าหากมีการพบเรือประมงไต้หวันต้องมีการแจ้งก่อนนอกจากนี้ ยังพบเรือจับปลาไต้หวันใกล้ ๆ อีกลำคือ "หมิงเจวิ้งฝูหมายเลขที่ 12" แต่ไม่ได้ถูกโจมตีเหมือนกับเรือกวังต้าซิ่งหมายเลขที่ 28 ถูกไล่ล่ากว่าสามชั่วโมง

เหยื่อ
ผู้ที่เสียชีวิตจากเหตุการณ์คือนายซวือเฉิง แซ่หง อายุ 65 ปี เป็นชาวเกาะหลิวฉิว จังหวัดผิงตง และเสียชีวิตบนเรือดังกล่าว

การสอบสวน
ในช่วงเช้าของวันที่ 11 พฤษภาคม ศพของนายหงจังอยู่กับเรือกวังต้าซิ่งหมายเลขที่ 28 และเรือดังกล่าวได้แล่นกลับไปยังเกาะหลิวฉิว โดยสำนักงานอัยการได้ออกคำสังให้มีการตรวจสอบร่องรอยกระสุนซึ่งพบจำนวนกระสุนทั้งสิ้น 52 รูบนเรือดังกล่าว และสถาบันนิติเวชก็ได้สืบสาเหตุการตายของเหยื่อ แต่ด้วยอุปกรณ์ในท้องถิ่นที่มีอยู่จำกัด ทำให้ศพต้องถูกย้ายไปตรวจสอบที่เกาซวง漁船遭槍擊案 鑑識彈孔52處 , 中央通訊社, 2013/05/11缺相驗設備 遭槍擊船員移高雄 , 中央通訊社, 2013/05/11 โดยผลจากชันสูตรศพพบว่าถูกยิงบริเวณคอด้านซ้ายแค่นัดเดียวและโดนหลอดเลือดแดง หลอดลม และหลอดอาหาร
# Moribund
Moribund อาจหมายถึง

 ตรีทูต (แพทยศาสตร์) อาการของคนใกล้ตาย
 ภาษาใกล้ตาย ภาษาที่รุ่นลูกไม่สามารถพูดได้
# หม่อมเจ้านิตยากร วรวรรณ
ร้อยเอก นายหมวดโท หม่อมเจ้านิตยากร วรวรรณ (5 เมษายน พ.ศ. 2436 — 16 มีนาคม พ.ศ. 2514) อดีตสมาชิกสภาผู้แทนราษฎรจังหวัดพระนครศรีอยุธยา พระโอรสในพระเจ้าบรมวงศ์เธอ กรมพระนราธิปประพันธ์พงศ์ ประสูติแต่หม่อมผัน วรวรรณ ณ อยุธยา

 พระประวัติ 
หม่อมเจ้านิตยากร วรวรรณ มีพระนามลำลองว่า ท่านชายเต๋อ เป็นพระโอรสองค์ที่ 10 ในพระเจ้าบรมวงศ์เธอ กรมพระนราธิปประพันธ์พงศ์ ประสูติแต่หม่อมผัน วรวรรณ ณ อยุธยา เมื่อวันที่ 5 เมษายน พ.ศ. 2436 ทรงศึกษาที่วังวรวรรณ โรงเรียนราชวิทยาลัย (ปัจจุบันคือโรงเรียน ภ.ป.ร. ราชวิทยาลัย ในพระบรมราชูปถัมภ์) และโรงเรียนนายร้อยทหารบก ตามลำดับ  

หม่อมเจ้านิตยากรผนวชเป็นพระภิกษุ ขณะชันษา 20 ปี เมื่อวันที่ 11 กรกฎาคม พ.ศ. 2456 ณ พระอุโบสถ วัดพระศรีรัตนศาสดาราม โดยมีสมเด็จพระเจ้าบรมวงศ์เธอ กรมพระยาวชิรญาณวโรรส เป็นพระอุปัชฌาย์ พระเจ้าวรวงศ์เธอ กรมหมื่นชินวรสิริวัฒน์ เป็นพระกรรมวาจาจารย์ ผนวชแล้วไปจำพรรษา ณ วัดบวรนิเวศราชวรวิหาร

ต่อมาทรงถวายตัวเป็นมหาดเล็กในสมเด็จพระเจ้าน้องยาเธอ เจ้าฟ้าประชาธิปกศักดิ์เดช ขณะนั้นเกิดสงครามโลกครั้งที่หนึ่งขึ้น นายร้อยเอก หม่อมเจ้านิตยากร ทรงอาสาไปราชการสงครามในตำแหน่งผู้บังคับกองร้อยที่ 1 กองทหารบกรถยนต์ ในราชการครั้งนั้นได้รับพระราชทานเครื่องราชอิสริยาภรณ์อันมีศักดิ์รามาธิบดีชั้นอัศวิน และได้รับเครื่องอิสริยาภรณ์เลฌียงดอเนอร์ของประเทศฝรั่งเศส

ในรัชกาลพระบาทสมเด็จพระปกเกล้าเจ้าอยู่หัว ทรงพระกรุณาโปรดเกล้าฯ ให้เป็นราชองค์รักษ์ ต่อมาได้กราบถวายบังคมลาออกจากราชการมาประกอบอาชีพส่วนตัวบริหารกิจการรถไฟสายท่าเรือ–พระพุทธบาท และยังได้รับการเลือกตั้งเป็นสมาชิกสภาผู้แทนราษฎรของจังหวัดพระนครศรีอยุธยา ถึง 2 สมัย ในสังกัดพรรคสหชีพ โดยได้รับเลือกครั้งแรกในการเลือกตั้งเมื่อเดือนสิงหาคม พ.ศ. 2489 แทนที่ปรีดี พนมยงค์ ที่ลาออกไปก่อนหน้านั้นจากการสวรรคตของพระบาทสมเด็จพระปรเมนทรมหาอานันทมหิดล โดยบทบาทในทางการเมืองของ หม่อมเจ้านิตยากร เป็นที่โดดเด่นมาก ถือเป็นสมาชิกสภาผู้แทนราษฏรที่ฝีปากจัดจ้าน กล้าพูดกล้าวิจารณ์ จนได้รับฉายาว่า "เห่าหม้อ" จากการที่เมื่อทรงปราศรัยหรือพูดจบ มักจะลงท้ายด้วยคำว่า "เห่าหม้อ" ทุกครั้งประวัติทางรถไฟสายท่าเรือ-พระพุทธบาท(รถไฟกรมพระนรา) โดยเจฟฟ์ จากเว็บบอร์ดการรถไฟแห่งประเทศไทย

 ชีวิตส่วนองค์ 

หม่อมเจ้านิตยากร เสกสมรสกับหม่อมแก้ว (สกุลเดิม เอี่ยมจำนงค์) มีโอรสและธิดารวมทั้งหมด 8 คน คือ

 หม่อมราชวงศ์อาชวากร วรวรรณ
 หม่อมราชวงศ์กัลยากร วรวรรณ
 หม่อมราชวงศ์อัศวินี สนิทวงศ์
 หม่อมราชวงศ์ดัชรีรัชนา รัชนี (หม่อมในหม่อมเจ้าภีศเดช รัชนี)
 หม่อมราชวงศ์ศุภนิตย์ วรวรรณ
 หม่อมราชวงศ์นิติมา พนมยงค์

หม่อมเจ้านิตยากร มีธิดากับหม่อมเล็กอีก 2 คน คือ

 หม่อมราชวงศ์มลุลี สายาลักษณ์
 หม่อมราชวงศ์มัลลิกา วรวรรณ

 สิ้นชีพิตักษัย 
หม่อมเจ้านิตยากร วรวรรณ ถึงชีพิตักษัยเมื่อวันที่ 16 มีนาคม พ.ศ. 2514 สิริชันษา 77 ปีเศษ

 เครื่องราชอิสริยาภรณ์ 

 เครื่องราชอิสริยาภรณ์ไทย 
พระราชทานเครื่องราชอิสริยาภรณ์ ราชกิจจานุเบกษา เล่ม 39 หน้า 3403 วันที่ 25 กุมภาพันธ์ 2465 
 พ.ศ. 2461 – 80px เหรียญงานพระราชสงครามยุโรป
 พ.ศ. 2464 – 80px เหรียญชัยพระราชทานเหรียญราชรุจิ เล่ม 33 หน้า 3280 ราชกิจจานุเบกษา วันที่ 11 กุมภาพันธ์ 2459 
 พ.ศ. 2455 - เข็มข้าหลวงเดิมพระราชทานเข็มข้าหลวงเดิม

 เครื่องราชอิสริยาภรณ์ต่างประเทศ 

  :
 พ.ศ. 2461 – 80x80px เครื่องอิสริยาภรณ์เลฌียงดอเนอร์ ไม่ทราบชั้น
 พ.ศ. 2461 – 80x80px เหรียญครัวเดอแกรร์

 พงศาวลี
# คลีโอพัตราที่ 4
คลีโอพัตราที่ 4 แห่งอียิปต์   เป็นสมเด็จพระราชินี แห่งอาณาจักรอียิปต์โบราณ จากราชวงศ์ทอเลมี ตั้งแต่ 116-115 ปีก่อนคริสตกาล พระนางเป็นพระมเหสีในทอเลมีที่ 9 พระนางเป็นผู้ปกครองอียิปต์ร่วมกับพระสวามีของพระนาง
# คลีโอพัตราที่ 3
คลีโอพัตราที่ 3 แห่งอียิปต์   เป็นสมเด็จพระราชินี แห่งอาณาจักรอียิปต์โบราณ จากราชวงศ์ทอเลมี ตั้งแต่ 142–101 ปีก่อนคริสตกาลพระนางเป็นพระมเหสีในทอเลมีที่ 8 พระนางเป็นผู้ปกครองอียิปต์ร่วมกับพระสวามีของพระนาง
# พูนสวัสดิ์ มูลศาสตรสาทร
พูนสวัสดิ์ มูลศาสตรสาทร อดีตนักการเมืองชาวสุรินทร์ที่มีชื่อเสียง, อดีตรัฐมนตรีช่วยว่าการกระทรวงแรงงานและสวัสดิการสังคม และอดีตนักมวยไทยชื่อดัง

นายพูนสวัสดิ์ เกิดเมื่อวันที่ 11 ธันวาคม พ.ศ. 2482 ที่ตำบลในเมือง อำเภอเมือง จังหวัดสุรินทร์ เป็นบุตรคนที่ 5 ในจำนวนบุตรทั้งหมด 9 คน ของขุนมูลศาสตร์สาทร (พงษ์ มูลศาสตรสาทร) กับนางผกา มูลศาสตรสาทร และเป็นน้องชายแท้ ๆ ของนายพิศาล มูลศาสตรสาทร อดีตปลัดกระทรวงมหาดไทย และอดีตรัฐมนตรีว่าการในหลายกระทรวง 

จบการศึกษาระดับมัธยมศึกษาจากโรงเรียนสุรวิทยาคาร นายพูนสวัสดิ์ได้ลงเลือกตั้งเป็นสมาชิกสภาผู้แทนราษฎร (ส.ส.) ในเขตจังหวัดสุรินทร์หลายครั้งและได้รับการเลือกตั้งทั้งหมด 7 ครั้ง คือ ในปี พ.ศ. 2526, พ.ศ. 2529, พ.ศ. 2531, พ.ศ. 2535/1, พ.ศ. 2535/2 และพ.ศ. 2539 ในสังกัดพรรคการเมือง 3 พรรค คือ พรรคประชาธรรม, พรรคกิจสังคม และพรรคความหวังใหม่

มีตำแหน่งทางการเมืองเป็นผู้ช่วยเลขานุการรัฐมนตรีช่วยว่าการกระทรวงการต่างประเทศ  พ.ศ. 2526, เลขานุการรัฐมนตรีว่าการกระทรวงการต่างประเทศ  พ.ศ. 2529, ที่ปรึกษารัฐมนตรีช่วยว่าการกระทรวงการต่างประเทศ พ.ศ. 2531, ที่ปรึกษารัฐมนตรีช่วยว่าการกระทรวงเกษตรและสหกรณ์ พ.ศ. 2535 และรัฐมนตรีช่วยว่าการกระทรวงแรงงานและสวัสดิการสังคม สมัย พลเอก ชวลิต ยงใจยุทธ เป็นนายกรัฐมนตรีในปี พ.ศ. 2539พระบรมราชโองการ ประกาศ แต่งตั้งรัฐมนตรี (จำนวน ๔๙ ราย)ประวัติย่อ นายพูนสวัสดิ์ มูลศาสตรสาทร

แต่หลังจากปี พ.ศ. 2544 แล้ว เมื่อการเมืองได้เปลี่ยนสภาพไป นายพูนสวัสดิ์ก็มิได้รับการเลือกตั้งอีก โดยลงสมัครเป็นนายกเทศมนตรีเมืองสุรินทร์ เมื่อปี พ.ศ. 2555 ก็ไม่ได้รับการเลือกตั้ง จึงค่อย ๆ ลดบทบาททางการเมืองลงตามลำดับ โดยหันไปศึกษาด้านพุทธศาสนาระดับปริญญาโทแทน'พูนสวัสดิ์'หันหลังการเมืองซุ่มเรียนป.โทพุทธ โดย สำราญ สมพงษ์ ทางคมชัดลึก

ด้านชีวิตครอบครัว นายพูนสวัสดิ์สมรสกับนางฉันทนา มูลศาสตรสาทร (นามสกุลเดิม: แก้วทับทิม) ทั้งคู่มีบุตรสาวด้วยกันทั้งหมดเพียงคนเดียว คือ นางสาวลดาวัลย์ มูลศาสตรสาทร อดีตนักแบดมินตันทีมชาติไทย ชีวิตส่วนตัว นายพูนสวัสดิ์เป็นบุคคลที่ชื่นชอบการกีฬาทุกชนิดมาตั้งแต่เด็ก ในวัยหนุ่มเคยเป็นนักมวยไทยชื่อดัง ในชื่อ ปราบธรณี เมืองสุรินทร์ ในสังกัดค่ายเมืองสุรินทร์ ของนายสนอง รักวานิช เป็นนักมวยหมัดหนัก จนได้รับฉายาว่า "หมัดผีพราย" แม้ว่าไม่เคยได้ตำแหน่งแชมป์ใด ๆ ก็ตาม  จนกระทั่งมีตำแหน่งทางการเมืองก็เป็นที่ปรึกษาองค์การหรือสมาคมทางกีฬาต่าง ๆ 

วาระสุดท้าย ถึงแก่อนิจกรรมด้วยภาวะติดเชื้อรุนแรงในปอด ณ ศูนย์การแพทย์ปัญญานันทภิกขุ ชลประทาน อำเภอปากเกร็ด จังหวัดนนทบุรี เมื่อวันพฤหัสบดีที่ 3 สิงหาคม พ.ศ. 2566 เวลา 12.01 น. สิริอายุ 83 ปีสิ้นยอดมวย หมัดผีพราย ปราบธรณี เมืองสุรินทร์ ตำนานนักสู้ชื่อดัง ต่อมาวันศุกร์ที่ 4 สิงหาคม พ.ศ. 2566 เวลา 17.00 น. พระบาทสมเด็จพระวชิรเกล้าเจ้าอยู่หัว ทรงพระกรุณาโปรดเกล้าฯ พระราชทานโกศแปดเหลี่ยม ฉัตรเบญจาตั้งประดับ ปี่ กลองชนะ ประโคมเวลาพระราชทานน้ำหลวงอาบศพ และมีพระพิธีธรรมสวดพระอภิธรรมเวลากลางคืน กำหนด 3 คืน ต่อมาทรงพระกรุณาโปรดเกล้าฯ พระราชทานผ้าไตร 5 ไตรทอดถวายพระสงฆ์บังสุกุล แล้วพระราชทานเพลิงศพ ในวันพุธที่ 9 สิงหาคม พ.ศ. 2566 เวลา 16.30 น. ณ เมรุวัดชลประทานรังสฤษดิ์ อำเภอปากเกร็ด จังหวัดนนทบุรี

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๔ ตอนที่ ๒๗ ข หน้า ๑, ๓ ธันวาคม ๒๕๔๐
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๓ ตอนที่ ๒๒ ข หน้า ๘, ๔ ธันวาคม ๒๕๓๙
# โรงเรียนวัดธรรมราษฎร์เจริญผล
โรงเรียนวัดธรรมราษฎร์เจริญผล ตั้งอยู่ ตำบลหนองสามวัง อำเภอหนองเสือ จังหวัดปทุมธานี

ประวัติ
โรงเรียนวัดธรรมราษฎร์เจริญผล ก่อตั้งประมาณปี พ.ศ 2515 ตั้งในพื้นที่วัดธรรมราษฎร์เจริญผล เป็นโรงเรียนแห่งแรกในตำบลที่เปิดสอนมานานตั้งแต่สมัยปู่ ย่า ตา ยาย พื้นที่ตั้งประมาณ 10 ไร่ มีนักเรียนศึกษาอยู่ประมาณ 120 คนhttp://profile.yellowpages.co.th/9000105388

สัญลักษณ์ประจำโรงเรียน
 ตราสัญลักษณ์ประจำโรงเรียน รูปดอกบัว
 คติพจน์ 
 ปรัชญา  
 สีประจำโรงเรียน 
  สีชมพู
  สีฟ้า
 ต้นไม้ประจำโรงเรียน ต้นแก้ว
''

อาคารและสิ่งก่อสร้าง
1.อาคารเรียน 2 หลัง ประกอบด้วย

1.1 อาคารเรียน ป.1ข ปีที่สร้าง 2518

1.2 อาคารเรียน สปช.104/26 ปีที่สร้าง 2527

2.อาคารอเนกประสงค์ สปช.203/26 ปีที่สร้าง 2537

3.โรงอาหาร

4.สนามฟุตซอล (งบการสร้างจากองค์การบริหารส่วนจังหวัดปทุมธานี)

5.สนามฟุตบอล

6.สนามเด็กเล่นอื่น อื่น ปีที่สร้าง 2558

7.ห้องสุขา สปช.603/29 ปีที่สร้าง 2555

8.บ้านพักครู กรมสามัญ ปีที่สร้าง 2520

https://data.bopp-obec.info/emis/schooldata-view_bobec.php?School_ID=1013270155&Area_CODE=1302

 รายนามผู้อำนวยการโรงเรียน 
 รายนามผู้อำนวยการโรงเรียน ลำดับ ชื่อ ตำแหน่ง วาระการดำรงตำแหน่ง 1. นายประเสริฐ คุปตานนท์ ผู้อำนวยการ พ.ศ. 2555- 2558 2. นายสมชาย เบาเนิด ผู้อำนวยการ 23 ธันวาคม พ.ศ. 2559-ปัจจุบัน
ผู้อำนวยก่อนหน้าไม่ทราบนาม

ผลงานและรางวัล
รับรางวัลห้องเรียนต้นแบบ จากโครงการห้องเรียนต้นแบบ รักษ์บวร รักษ์ศีล ๕ ปทุมธานี มุ่งสู่อนาคตประเทศไทย ๔.๐ ประจำปีการศึกษา ๒๕๖๐
รางวัลชนะเลิศ การแข่งขันกีฬาเยาวชนและประชาชน ตำบลหนองสามวัง อำเภอหนองเสือ จังหวัดปทุมธานี
รางวัลรองชนะเลิศที่3 ผลการแข่งขันฟุตบอลเทพศิรินทร์คัพ ธรรมราษฎร์เจริญผล 8 กุมภาพันธ์ 2560
โรงเรียนวีถีพุทธ

งานศิลปหัตถกรรมนักเรียน ระดับเขตพื้นที่การศึกษา ครั้งที่ 67 ประจำปีการศึกษา 2560 สังกัดเขตพื้นที่การศึกษาประถมศึกษาปทุมธานี เขต 2 ณ สพป.ปทุมธานี เขต 2 
รางวัลเหรียญทองแดง การแข่งขันตอบปัญหาสุขศึกษาและพลศึกษา ป.1-ป.6
รางวัลเหรียญเงิน การแข่งขันทำน้ำพริก ผักสด เครื่องเคียง ป.4-ป.6
รางวัลเหรียญทองแดง การแข่งขันการทำหนังสือเล่มเล็ก ป.4-ป.6
รางวัลเหรียญทองแดง การสร้างภาพด้วยการฉีก ตัด ปะ กระดาษ ปฐมวัย

การเดินทาง
รถประจำทางสาย 1008 รังสิต-หนองเสือ รถสีเขียวไม่ปรับอากาศ แล้วต่อด้วยวินมอไซต์แอนหนึ่ง

สถานที่ไกล้เคียง
วัดธรรมราษฎร์เจริญผล
โรงพยาบาลส่งเสริมสุขภาพตำบลศาลาครุ
# คลีโอพัตราที่ 5
คลีโอพัตราที่ 5 แห่งอียิปต์   เป็นสมเด็จพระราชินี แห่งอาณาจักรอียิปต์โบราณ จากราชวงศ์ทอเลมี เป็นพระราชธิดาในปโตเลมีที่ 9กับคลีโอพัตราที่ 4 พระนางเป็นพระมเหสีในปโตเลมีที่ 12 พระนางเป็นผู้ปกครองอียิปต์ร่วมกับพระสวามีของพระนาง
# โรงเรียนวัดโปรยฝน
โรงเรียนวัดโปรยฝน ตั้งอยู่คลองสิบเอ็ด  ตำบลหนองสามวัง อำเภอหนองเสือ จังหวัดปทุมธานี

ประวัติ
โรงเรียนวัดโปรยฝน ตั้งอยู่หมูที่ 11 ตำบลหนองสามวัง อำเภอหนองเสือ จังหวัดปทุมธานี จัดตั้งเมื่อวันที่ 1 เมษายน พ.ศ. 2477 ใช้ชื่อว่า “ โรงเรียนประชาบาลหนองสามวัง 1 (วัดโปรยฝน) “ โดยการดำเนินงานของนายเฉลียว ทะยานศิลป์ ศึกษาธิการอำเภอหนองเสือ มีครู 3 คนคือ นายห่วง เพาะบุญ (ครูใหญ่) นายไล้ แซ่โง้ว และนายพูน เพาะบุญ ซึ่งอยู่ในความอุปการะของพระอธิการเพชร เจ้าอาวาสวัดโปรยฝน ได้อนุญาตให้ใช้ศาลาการเปรียญเป็นสถานที่เรียน

ต่อมาในวันที่ 12 มีนาคม พ.ศ. 2513 คุณสนาน อมาตยกุล ได้มอบที่ดินพร้อมโฉนด จำนวน 6 ไร่ ให้ก่อสร้างอาคารเรียนแบบ ป.1ข จำนวน 4 ห้องเรียน ก่อสร้างแล้วเสร็จเมื่อวันที่ 18 ธันวาคม พ.ศ. 2513 ปัจจุบันโรงเรียนวัดโปรยฝน มีครู 9 คน นักการภารโรง 1 คน เปิดทำการสอนตั้งแต่ชั้นอนุบาลปีที่ 1 ถึงชั้นประถมศึกษาปีที่ 6 จำนวนนักเรียนทั้งสิ้น 166 คน มีข้าราชการและลูกจ้าง จำนวน 10 คน อัตราจ้าง จำนวน 3 คนhttp://www.pf.siamschool.info/index.php?option=com_content&view=article&id=52&Itemid=56
http://oknation.nationtv.tv/blog/Ployfon-school/2008/07/25/entry-1

สัญลักษณ์ประจำโรงเรียน
สีประจำโรงเรียน ส้ม – ดำ
คำขวัญ  เรียนดี กีฬาเด่น เน้นคุณธรรม นำสังคมไทย ไกลยาเสพย์ติด

 รายนามผู้อำนวยการโรงเรียน 
 รายนามผู้อำนวยการโรงเรียน ลำดับ ชื่อ ตำแหน่ง วาระการดำรงตำแหน่ง 1. นายห่วง เพาะบุญ ครูใหญ่ 1 เมษายน พ.ศ. 2477 -  2. ชัยวัฒน์ จันทัน ผู้อำนวยการโรงเรียน พ.ศ. 2544 3. นายสมศักดิ์ รอดคง	 ผู้อำนวยการโรงเรียน 08 สิงหาคม พ.ศ. 2555 - 28 พฤษภาคม พ.ศ. 2560 4. นายปิยราช สืบเชื้อวงค์ ผู้อำนวยการโรงเรียน 28 พฤษภาคม พ.ศ. 2560 - ปัจจุบัน
ผู้อำนวยก่อนหน้าไม่ทราบนามhttp://www.pf.siamschool.info/index.php?option=com_content&view=article&id=51&Itemid=37

อาคารและสิ่งก่อสร้าง
อาคารเรียน
1) อาคารเรียนแบบป.1ข ขนาด 4 ห้องเรียน จำนวน 1 หลัง

2) อาคารเรียนแบบป.1ข ขนาด 5 ห้องเรียน จำนวน 1 หลัง

3) อาคารเรียนแบบสปช.105/2526 ขนาด 3 ห้องเรียน จำนวน 1 หลัง
อาคารประกอบ
1) อาคารเอนกประสงค์ แบบ 312 จำนวน 1 หลัง

2) อาคารโรงอาหาร(โรงเรียนจัดสร้างเอง) จำนวน 1 หลัง

3) ส้วมแบบกรมสามัญ 401 ขนาด 5 ที่นั่ง จำนวน 2 หลัง

4) ส้วมแบบสปช.601/26 ขนาด 4 ที่นั่ง จำนวน 1 หลัง
บ้านพักครู
1) บ้านพักครูแบบกรมสามัญ จำนวน 2 หลัง

2) บ้านพักครูโรงเรียนจัดสร้างเอง จำนวน 1 หลัง
ลานกีฬาเอนกประสงค์
1) ลานกีฬาเอนกประสงค์แบบกรมพลศึกษา จำนวน 1 สนาม

รางวัลและผลงาน
สถานที่ไกล้เคียง
วัดโปรยฝน

โรงเรียนพี่น้อง
# คลีโอพัตราที่ 6
คลีโอพัตราที่ 6 ทรีฟาเอนา   เป็นสมเด็จพระราชินี แห่งอาณาจักรอียิปต์โบราณ จากราชวงศ์ทอเลมี พระนางเป็นพระธิดาในทอเลมีที่ 12กับคลีโอพัตราที่ 5 พระนางเป็นพระขนิษฐาของคลีโอพัตราที่ 7 ราชินีแห่งอียิปต์พระองค์ต่อมา
# การล้มล้างราชอาณาจักรฮาวาย
การล้มล้างราชอาณาจักรฮาวาย  เป็นการปฏิวัติที่เกิดขึ้นเมื่อวันที่ 17 มกราคม ค.ศ. 1893 เป็นการล้มล้างระบอบราชาธิปไตยของราชอาณาจักรฮาวาย คณะปฏิวัติคือ ทหารจากสหรัฐอเมริกาและพ่อค้าชาวยุโรปและอเมริกา เพื่อล้มราชบัลลังก์ของสมเด็จพระราชินีนาถลีลีโอกาลานีแห่งฮาวาย กษัตริย์ของชาวพื้นเมือง และจัดตั้งสาธารณรัฐฮาวายขึ้น แต่เป้าหมายสูงสุดของการปฏิวัติคือการผนวกฮาวายรวมเข้ากับประเทศสหรัฐอเมริกา ซึ่งก็ประสบความสำเร็จในปี 1898
# อารามกลูว์นี
อารามกลูว์นี  เป็นแอบบีย์ของคณะเบเนดิกติน ตั้งอยู่ที่เมืองกลูว์นี จังหวัดโซเนลัวร์ ประเทศฝรั่งเศส ใช้สถาปัตยกรรมโรมาเนสก์ มีโบสถ์ 3 หลัง ซึ่งสร้างขึ้นตามลำดับกันมาตั้งแต่คริสต์ศตวรรษที่ 10 ถึงต้นคริสต์ศตวรรษที่ 12

กีโยมที่ 1 ดยุกแห่งอากีแตนโปรดให้สร้างอารามแห่งนี้ขึ้นในปี ค.ศ. 910 และแต่งตั้งแบร์นงเป็นอธิการองค์แรกของอาราม ขึ้นตรงต่อสมเด็จพระสันตะปาปาเซอร์จิอุสที่ 3 พระองค์เดียว อารามแห่งนี้มีชื่อเสียงจากการที่เหล่านักพรตในอารามถือปฏิบัติตามวินัยของนักบุญเบเนดิกต์อย่างเคร่งครัด จึงถือได้ว่าคณะเบเนดิกตินถือกำเนิดขึ้นเป็นครั้งแรกที่อารามแห่งนี้ จนกลายเป็นผู้นำด้านการใช้ชีวิตอารามวาสีแบบตะวันตก ในช่วงการปฏิรูปฝรั่งเศสอารามถูกปล้มสดมภ์และถูกทำลายจนเสียหายเกือบหมด
# แม่น้ำกวานซา
แม่น้ำกวานซา (Cuanza, Coanza, Kwanzaa, Quanza, Kwanza, หรือ Kuanza) เป็นแม่น้ำในประเทศแองโกลา ต้นน้ำอยู่ทางตอนกลางค่อนไปทางใต้ของประเทศ ไหลไปทางตะวันตกเฉียงเหนือ ลงสู่มหาสมุทรแอตแลนติก ใกล้กรุงลูอันดา แม่น้ำมีความยาว 965 กม.

กวานซา
# กุชรันวาลา
กุชรันวาลา (ปัญจาบ, گُوجرانٚوالا) เป็นเมืองอุตสาหกรรมทางทิศเหนือ-ตะวันออกในแคว้นปัญจาบ ประเทศปากีสถาน เป็นเมืองใหญ่อันดับ 6 ของประเทศ (ค.ศ. 2012) มีประชากรราว 2,569,090 คน (ค.ศ. 2011)Pakistan: largest cities and towns and statistics of their population. World Gazetteer. Retrieved 11 December 2010. เป็นหนึ่งในเมืองที่เติบโตรวดเร็วที่สุดของโลกhttp://www.citymayors.com/statistics/urban_growth1.html ตั้งอยู่เหนือระดับน้ำทะเลปานกลาง 226 ม. (744 ฟุต)Location of Gujranwala - Falling Rain Genomics เมืองมีชื่อเสียง ในการผลิตอ้อย แตงโม และธัญพืช ในการส่งออก
# กรีนส์โบโร
กรีนส์โบโร  เป็นเมืองในรัฐนอร์ทแคโรไลนา สหรัฐอเมริกา เป็นเมืองมีประชากรมากเป็นอันดับ 3 ของรัฐแคโรไลนาและเป็นเมืองใหญ่ที่สุดในเทศมณฑลกิลฟอร์ด  จากข้อมูลการสำรวจประชากรในปี ค.ศ. 2011 มีประชากร 273,425 คน
# กอนอตอป
กอนอตอป  เป็นนครในแคว้นซูมือ ทางตอนเหนือของประเทศยูเครน ตั้งอยู่ห่างจากซูมือ 129 กิโลเมตร เป็นสถานที่ตั้งของกองทัพอากาศกอนอตอป ในสมัยสงครามโลกครั้งที่สอง เยอรมนีได้เข้ายึดครองนครนี้ในช่วง ค.ศ. 1941–1943
# บลีดา
บลีดา  หรือ อัลบลีดะฮ์  เป็นเมืองในประเทศแอลจีเรีย เป็นเมืองหลวงของจังหวัดบลีดา ตั้งอยู่ทางทิศใต้-ตะวันตกของกรุงแอลเจียร์ 45 กม. ชื่อของเมือง บลีดา มาจากคำในภาษาอาหรับ "บัลดะฮ์"  แปลว่าเมือง เมืองตั้งอยู่ตรงบริเวณชายขอบของที่ราบติดกับเทือกเขาแมริไทม์แอตลาส เป็นตลาดค้าส้ม
# รายพระนามคู่อภิเษกสมรสในพระมหากษัตริย์อิตาลี
ราชวงศ์ซาวอย 

พระรูปพระนาม ประสูติอภิเษกสมรสสถาปนาเป็นพระราชินีพ้นจากตำแหน่งสวรรคตคู่อภิเษกสมรส 100px สมเด็จพระราชินีมาร์เกอริตาแห่งซาวอย 20 พฤศจิกายน 1851 21 เมษายน 1868 9 มกราคม 1878พระสวามีครองราชย์ 29 กรกฎาคม 1900พระสวามีสวรรคต 4 มกราคม 1926 อุมแบร์โตที่ 1 100px สมเด็จพระราชินีอเลนาแห่งมอนเตเนโกร 8 มกราคม 1873  24 ตุลาคม 1896  29 กรกฎ่คม 1900พระสวามีครองราชย์ 9 พฤษภาคม 1946พระสวามีสวรรคต 28 พฤศจิกายน 1952 วิคเตอร์ เอ็มมานูเอลที่ 3 100px สมเด็จพระราชินีมารี-โจเซแห่งเบลเยียม 4 สิงหาคม 1906  8 มกราคม 1930 9 พฤษภาคม 1946พระสวามีครองราชย์ 12 มิถุนายน 1946ระบอบกษัตริย์ถูกล้มล้าง 27 มกราคม 2001 อุมแบร์โตที่ 2

ดูเพิ่ม
 รายพระนามพระมหากษัตริย์อิตาลี

อ
อ
# ก้านสมอง
ก้านสมอง (Brainstem) คือส่วนที่คล้ายก้านด้านหลังของสมองที่เชื่อมต่อสมองใหญ่กับไขสันหลัง ในสมองของมนุษย์ ก้านสมองประกอบด้วยก้านสมองส่วนท้าย, พอนส์, สมองส่วนกลาง สมองส่วนกลางจะมีลักษณะต่อเนื่องไปยังทาลามัสของไดเอนเซฟาลอนผ่านรอยหยักเทนทอเรียล และบางครั้งไดเอนเซฟาลอนก็ถือว่าเป็นส่วนหนึ่งของก้านสมองด้วย
# แอ่งสกลนคร
แอ่งสกลนคร เป็นการแบ่งโซนภาคตะวันออกเฉียงเหนือ ตามภูมิศาสตร์ โดยแอ่งสกลนครจะอยู่ในโซนอีสานตอนบน ครอบคลุมพื้นที่ จังหวัดเลย หนองบัวลำภู อุดรธานี
หนองคาย  บึงกาฬ สกลนคร นครพนมและมุกดาหาร ทิศเหนือจะมีแม่น้ำโขงกันขอบเขต ทิศตะวันตกกั้นด้วยเทือกเขาเพชรบูรณ์ มีหลักฐานทางประวัติศาสตร์ ชี้ชัดว่าภายใน
แอ่งสกลนครนี้ มีมนุษย์อาศัยอยู่ตั้งแต่ยุคก่อนประวัติศาสตร์ ส่วนใหญ่จะตั้งถิ่นฐานตามเนินดิน
# แปซิฟิค ริม สงครามอสูรเหล็ก
แปซิฟิค ริม สงครามอสูรเหล็ก  เป็นภาพยนตร์แนวไซไฟสัตว์ประหลาดอเมริกันปี ค.ศ. 2013 กำกับโดยกีเยร์โม เดล โตโร และเขียนบทโดยกีเยร์โม เดล โตโร และทราวิส บีแชม ผลิตโดยเลเจนดารี พิกเจอร์ส และจัดจำหน่ายโดยวอร์เนอร์บราเธอร์สพิกเจอร์ส ออกฉายในวันที่ 12 กรกฎาคม ค.ศ. 2013 ในระบบ 3 มิติ และไอแมกซ์ 3 มิติ

 เรื่องย่อ 
เมื่อกองทัพสัตว์ประหลาดที่โหดร้ายในนามของ ไคจู อุบัติขึ้นมาจากทะเล จึงเกิดสงครามที่คร่าชีวิตผู้คนหลายพันคน ในการต่อสู้กับสัตว์ประหลาดตัวยักษ์ ไคจู ทำให้มีการประดิษฐ์คิดค้น จึงต้องสร้างอาวุธที่หลายประเทศผสมเทคโนโลยี่วิศวกรรมชั้นสูง หุ่นยนต์ยักษ์ที่เรียกว่า เยเกอร์ส เพื่อต่อกรกับไคจูสัตว์ประหลาดจากใต้มหาสมุทร ซึ่งต้องควบคุมพร้อมกันโดยผู้ควบคุม 2 คน จิตของพวกเขาจะถูกเชื่อมต่อกับสะพานกระแสจิต เยเกอร์สสามารถปกป้องมนุษย์ได้ในช่วงระยะหนึ่ง จนกระทั่งไคจูมีวิวัฒนาการจนเหนือความสามารถของหุ่นยนต์ยักษ์ ทำให้โครงการเยเกอร์สถูกปลดระวาง แต่ สแตกเกอร์ (อิดริส เอลบา) ผู้ดูแลโครงการนี้ไม่ยอมท้อถอย ดึงตัวอดีตผู้ควบคุมเยเกอร์ส ราลีห์ (ชาร์ลี ฮันแนม) มารวมตัวกับ มาโกะ (ริงโกะ คิคุจิ) และผู้ควบคุมเยเกอร์สคนอื่นๆ เพื่อต่อสู้กับหายนะล้างโลกที่กำลังทวีคูณ 

ในปี 2013 เมือง มนุษย์ มาอยู่ภายใต้ การโจมตี โดยKaiju สัตว์ขนาดมหึมาที่มาจากพอร์ทัลบนพื้นของมหาสมุทรแปซิฟิก เพื่อต่อสู้กับพวกมัน ประเทศในแถบมหาสมุทรแปซิฟิก สร้าง Jaeger หุ่นเหล็กขนาดมหึมา เทียบเท่าเหล่าKaiju เพื่อหยุดการรุกรานของพวกมัน  

 หุ่นยนต์เยเกอร์แต่ละประเทศ 
 ยิปซี แดนเจอร์ (Gipsy Danger) จากประเทศสหรัฐอเมริกา
 สไตร์เกอร์ ยูเรก้า (Striker Eureka) จากประเทศออสเตรเลีย
 เชอร์โน อัลฟ่า (Cherno Alpha) จากประเทศรัสเซีย
 โคโยตี้ แทงโก้ (Coyote Tango) จากประเทศญี่ปุ่น
 ไต้ฝุ่น คริมสัน (Crimson Typhoon) จากประเทศจีน
 โรมิโอ บลู (Romeo Blue) จากประเทศสหรัฐอเมริกา
 ฮอไรซอน เบรฟ (Horizon Brave) จากประเทศจีน
 ทาซิท โรนิน (Tacit Ronin) จากประเทศญี่ปุ่น

นักแสดง
บทบาทนักแสดงเดิม พากย์ไทย ราลีห์ แบทแก็ทชาร์ลี ฮันแนมณฐพงษ์ เธียรสวัสดิ์กิจ
 มาโกะ โมริริงโกะ คิคูชินิรมล กิจภิญโญชัยผู้การสเตเกอร์ เพนเตคอสท์อิดริส เอลบาโฆษิต กฤษตินันท์แยนชี้ แบทแก็ทดิเอโก คลาทเทนโฮฟอิทธิพล มามีเกตุออปส์ เทนโด ชอยคลิฟตัน คอลลิน จูเนียร์ธนศักดิ์ อุ่นอ่อนดร.นิวตัน ไกซเลอร์ชาร์ลี เดย์อภินันท์ ธีระนันทกุลดร.ก๊อตลินเบิร์น กอร์แมนอิทธิพล มามีเกตุผู้การ เฮิร์ค แฮนสันแม็ก มาตินี่สุภาพ ไชยวิสุทธิกุลชัคค์ แฮนสันโรเบิร์ต คาซินสกี้กริน อักษรดีLt. A. Kaidanovsky Heather Doerksenอังคณา พานประทีปฮันนิบาล เชารอน เพิร์ลแมนจิราวัฒน์ วชิรศรัณย์ภัทร